**E L Ő T E R J E S Z T É S**

# Szombathely Megyei Jogú Város Közgyűlése Oktatási és Szociális Bizottságának 2018. szeptember 12-i ülésére

**Javaslat a Pálos Károly Szociális Szolgáltató Központ és Gyermekjóléti Szolgálat alapdokumentumainak jóváhagyására**

A szociális igazgatásról és szociális ellátásokról szóló 1993. évi III. törvény 92/B.§ (1) bekezdés c.) pontja előírja, hogy a személyes gondoskodást nyújtó szociális intézmény fenntartója jóváhagyja az intézmény szervezeti és működési szabályzatát, valamint szakmai programját. A dokumentumok módosítását a személyes gondoskodást nyújtó szociális intézmények szakmai feladatairól és működésük feltételeiről szóló I/2000. (I.7.) SZCSM rendelet, a gyermekek védelméről és a gyámügyi igazgatásról szóló 1997. évi XXXI. törvény, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet változása indokolja.

A Pálos Károly Szociális Szolgáltató Központ és Gyermekjóléti Szolgálat Szervezeti és Működési Szabályzatát, valamint szakmai programját az előterjesztés melléklete tartalmazza, melyek terjedelmükre tekintettel csak elektronikus formában kerülnek kiküldésre, elérhetők a [www.szombathely.hu](http://www.szombathely.hu/). honlapon: / Közgyűlés / E-bizottság / Oktatási és Szociális Bizottság / - aktuális ülése menüpont alatt.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

Szombathely, 2018. szeptember „ ”

**/: Koczka Tibor:/**

**HATÁROZATI JAVASLAT**

**…/2018. (IX. 12.) OSzB. számú határozat**

1. Az Oktatási és Szociális Bizottság Szombathely Megyei Jogú Város Önkormányzatának Szervezeti és Működési Szabályzatáról szóló 34/2014.(XI.3.) önkormányzati rendelete 52.§ (2) bekezdés 63. pontjában kapott felhatalmazás alapján a Pálos Károly Szociális Szolgáltató Központ és Gyermekjóléti Szolgálat Szervezeti és Működési Szabályzatát, és Szakmai Programjáttartalmazó előterjesztést megtárgyalta, és azokat az előterjesztés szerinti tartalommal jóváhagyja.
2. Az Oktatási és Szociális Bizottság felkéri a polgármestert a Pálos Károly Szociális Szolgáltató Központ és Gyermekjóléti Szolgálat Szervezeti és Működési Szabályzatának, és Szakmai Programjának aláírására.

**Felelős:** Dr. Puskás Tivadar polgármester

Rettegi Attila az Oktatási és Szociális Bizottság elnöke

/a végrehajtás előkészítéséért:

Dr. Bencsics Enikő az Egészségügyi és Közszolgálati Osztály vezetője,

Kulcsár Lászlóné a Pálos Károly Szociális Szolgáltató Központ és Gyermekjóléti Szolgálat vezetője/

**Határidő:** azonnal /az 1. pont vonatkozásában/

2018szeptember 30. /a 2. pont vonatkozásában/